title: Directiva Consiliului din 22 martie 1971 de modificare a Directivei din 9 aprilie 1968 privind comercializarea materialului de înmulțire vegetativă a viței de vie

text:
               03/Volumul 01

               RO

               Jurnalul Ofícial al Uniunii Europene

               165

         31971L0140

               L 071/16

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 22 martie 1971
   de modificare a Directivei din 9 aprilie 1968 privind comercializarea materialului de înmulțire vegetativă a viței de vie
   (71/140/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 43,
   având în vedere propunerea Comisiei,
   având în vedere avizul Adunării Parlamentare,
   după consultarea Comitetului Economic și Social,
   întrucât este necesară modificarea unor dispoziții ale Directivei Consiliului din 9 aprilie 1968 (1) privind comercializarea materialului pentru înmulțirea vegetativă a viței de vie;
   întrucât Regulamentul (CEE) nr. 1388/70 al Consiliului (2) din 13 iulie 1970 privind regulile generale de clasificare a soiurilor de viță de vie stabilește dispozițiile referitoare la cultivarea soiurilor de viță de vie în anumite regiuni;
   întrucât, prin urmare, numai materialul de înmulțire a soiurilor a căror cultivare este autorizată într-un stat membru trebuie comercializat în acel stat fără restricții;
   întrucât, prin urmare, nu mai este necesar să se stabilească o listă comună a soiurilor care să includă toate soiurile al căror material de înmulțire poate fi comercializat fără restricții în cadrul Comunității;
   întrucât este totuși necesar ca fiecare stat membru să întocmească un catalog al soiurilor acceptate pentru certificare și pentru verificare ca material standard pe teritoriul său;
   întrucât trebuie să se folosească reguli uniforme pentru întocmirea acestor cataloage, astfel încât soiurile acceptate să fie distincte, stabile și suficient de omogene;
   întrucât, în scopul realizării examinărilor pentru acceptarea unui soi, trebuie stabilite un număr mare de criterii și cerințe minime;
   întrucât trebuie, de asemenea, să se stabilească prevederi pentru a se asigura că aceste examinări se efectuează, pe cât posibil, concomitent cu testele pentru evaluarea capacității soiului de a fi cultivat, în vederea clasificării;
   întrucât, dacă materialul de înmulțire nu este răspândit sau comercializat în mod normal pe teritoriul unui stat membru, trebuie să se prevadă posibila exceptare a statului respectiv de la aplicarea prezentei directive;
   întrucât amendamente în esență tehnice la anexe trebuie facilitate prin proceduri imediate;
   întrucât una din prevederile tehnice din Anexa I la directiva în discuție trebuie modificată,
   ADOPTĂ PREZENTA DIRECTIVĂ:
   Articolul 1
   Directiva Consiliului din 9 aprilie 1968 privind comercializarea materialului pentru înmulțirea vegetativă a viței de vie se modifică după cum urmează:
   Articolul 2
   Articolul 2 alineatul 2 se înlocuiește cu următorul text:

      „2.   Statele membre pot, ca măsură tranzitorie, după intrarea în vigoare a actelor cu putere de lege și a actelor administrative necesare pentru a se conforma prezentei directive, să dispună ca materialul de înmulțire care a fost folosit pentru înființarea de pepiniere de material-mamă sau pepiniere de butași să fie echivalent cu materialul de înmulțire certificat sau verificat conform dispozițiilor prezentei directive, dacă, înainte de a fi folosit în acest mod, a putut prezenta aceleași garanții ca și materialul de înmulțire certificat sau verificat conform dispozițiilor prezentei directive.”

   Articolul 3
   Articolul 5 se înlocuiește cu următorul text:

      „Fiecare stat membru va întocmi un catalog al soiurilor de viță de vie acceptate oficial pentru certificare și verificare ca material standard pe teritoriul său. Catalogul poate fi consultat de orice persoană. Catalogul va specifica principalele caracteristici morfologice și fiziologice prin care aceste soiuri se deosebesc între ele. În cazul soiurilor deja acceptate la data de 31 decembrie 1971, se pot face trimiteri la descrierea dată în publicațiile ampelografice oficiale.”

   Articolul 4
   Articolul 5 se completează după cum urmează:

      „Articolul 5a
      Statele membre se vor asigura ca nici un soi să nu fie acceptat decât dacă are caracteristici distincte, stabile și omogene.
      Articolul 5b
      1.   Un soi este considerat distinct dacă, atunci când se solicită acceptarea lui, el diferă clar, în ceea ce privește una sau mai multe caracteristici morfologice sau fiziologice importante, de orice alt soi acceptat sau supus acceptării în statul membru în cauză.
      2.   Un soi este considerat stabil dacă, după înmulțiri repetate, își păstrează caracteristicile esențiale.
      3.   Un soi este considerat suficient de omogen dacă, exceptând câteva rare devieri, plantele din care este compus sunt similare în ceea ce privește caracteristicile analizate în acest scop, luate ca un tot.
      Articolul 5c
      Statele membre iau măsurile necesare pentru ca soiurile care provin din alte state membre să se supună acelorași cerințe ca și cele care se aplică soiurilor indigene, în special în ceea ce privește procedura de acceptare.
      Articolul 5d
      1.   Statele membre vor dispune ca acceptarea soiurilor să se bazeze pe rezultatele examinărilor oficiale, în special teste de creștere, care să acopere un număr suficient de caracteristici pentru soiul descris. Metodele folosite pentru determinarea caracteristicilor trebuie să fie sigure și riguroase.
      2.   Conform procedurii stabilite în articolul 17, ținându-se seama de nivelul cunoștințelor științifice și tehnologice la zi, se stabilesc următoarele:

                  (a)

                  numărul minim de caracteristici ce urmează a fi analizate în examinări;

                  (b)

                  cerințele minime pentru efectuare examinărilor.

            3.   Dacă se știe că materialul de înmulțire al unui soi dat este comercializat în altă țară sub o altă denumire, aceasta trebuie, de asemenea, indicată în catalog.
      Articolul 5e
      1.   Soiurile acceptate vor fi verificate oficial la intervale regulate. Dacă vreuna din condițiile de acceptare pentru certificare sau verificare nu mai este îndeplinită, acceptarea se revocă și soiul este șters din catalog.
      2.   Catalogul soiurilor și orice modificare a acestuia vor fi trimise imediat celorlalte state membre și Comisiei.”

   Articolul 5
   Articolul 6 se abrogă.
   Articolul 6
   Articolul 12 alineatul 2 se înlocuiește cu următorul text:

      „2.   Atunci când Comisia a luat măsuri în conformitate cu articolul 3 alineatul 4 litera (b), și aceste măsuri nu au intrat în vigoare, statele membre pot dispune ca la expirarea datei limită specificate materialul de înmulțire al unor soiuri de viță de vie să nu fie comercializat decât dacă a fost certificat oficial ca «material de bază» sau «material certificat».”

   Articolul 7
   După articolul 12 se inserează următorul articol:

      „Articolul 12a
      Statele membre se vor asigura ca materialul de înmulțire la soiurilor de viță de vie care au fost aprobate pentru cultivare pe teritoriile lor sau o parte a teritoriului lor, conform Regulamentului (CEE) nr. 1388/70, să nu fie supuse nici unei restricții de comercializare pe teritoriul lor în ceea ce privește soiul.”

   Articolul 8
   După articolul 17 se inserează următorul articol:

      „Articolul 17a
      Consiliul, hotărând pe baza unei propuneri a Comisiei și ținând seama de nivelul cunoștințelor științifice și tehnologice la zi, adoptă modificările ce urmează a se aduce anexelor.”

   Articolul 9
   După articolul 18 se inserează următoarele articole:

      „Articolul 18a
      La cererea unui stat membru, care va fi tratată în conformitate cu articolul 17, statul respectiv poate fi parțial sau total scutit de obligația de a aplica prezenta directivă, dacă materialul de înmulțire a viței de vie nu este în mod normal răspândit sau comercializat pe teritoriul său.
      Articolul 18b
      Prezenta directivă nu aduce atingere Regulamentului (CEE) nr. 234/68 al Consiliului (3) din 27 februarie 1968 privind stabilirea unei organizări comune a pieței pentru comercializarea pomilor vii și a altor plante, a bulbilor, rădăcinilor, florilor tăiate și frunzișului ornamental.

   Articolul 10
   Anexa I (I) (5) se înlocuiește cu următorul text:

                  „5.

                  Bolile virotice dăunătoare, în special scurt-nodarea viței de vie și răsucirea frunzei la vița de vie, trebuie eliminate din culturile destinate producerii de material de bază. Culturile destinate producerii altor categorii de material de înmulțire vor fi ținute aparte de plantele care prezintă simptome de boli virotice dăunătoare.”

   Articolul 11
   Până la 1 iulie 1972 cel târziu, statele membre vor lua măsurile necesare pentru intrarea în vigoare a actelor cu putere de lege și a actelor administrative pentru a se conforma dispozițiilor prezentei directive. Statele membre vor informa imediat Comisia.
   Articolul 12
   Prezenta directivă se adresează statelor membre.

      Adoptată la Bruxelles, 22 martie 1971.

            Pentru Consiliu

            Președintele

         M. COINTAT

      (1)  JO L 93, 17.4.1968, p. 15.

      (2)  JO L 155, 16.7.1970, p. 5.

      (3)  JO L 55, 2.3.1968, p. 1.”


title: Directiva 2001/2/CE a Comisiei din 4 ianuarie 2001 de adaptare la progresul tehnic a Directivei 1999/36/CE a Consiliului privind echipamentele sub presiune destinate transportului (Text cu relevanță pentru SEE)

text:
07/vol. 8             RO                               Jurnalul Oficial al Uniunii Europene                                                     31

32001L0002

L 5/4                                       JURNALUL OFICIAL AL COMUNITĂȚILOR EUROPENE                                                 10.1.2001

                                                 DIRECTIVA 2001/2/CE A COMISIEI
                                                         din 4 ianuarie 2001
              de adaptare la progresul tehnic a Directivei 1999/36/CE a Consiliului privind echipamentele sub presiune
                                                        destinate transportului
                                                           (Text cu relevanță pentru SEE)

COMISIA COMUNITĂȚILOR EUROPENE,                                              (5)    Măsurile prevăzute prin prezenta directivă sunt conforme
                                                                                cu avizul Comitetului menționat la articolul 15 din Direc-
având în vedere Tratatul de instituire a Comunității Europene,                      tiva 1999/36/CE,
având în vedere Directiva 1999/36/CE a Consiliului din 29 apri-
lie 1999 privind echipamentele sub presiune destinate                        ADOPTĂ PREZENTA DIRECTIVĂ:
transportului (1), în special articolul 14,
                                                                                Articolul 1
întrucât:
                                                                             Textul anexei V la Directiva 1999/36/CE se înlocuiește cu textul
(1)     Articolul 3 alineatul (1) din Directiva 1999/36/CE stabi-            din anexa la prezenta directivă.
        lește că noile recipiente și noile cisterne trebuie să respecte
        dispozițiile specifice din Directiva 94/55/CE a Consiliului                                       Articolul 2
        din 21 noiembrie 1994 referitoare la apropierea legislații-
                                                                             1. Statele membre pun în vigoare actele cu putere de lege și actele
        lor statelor membre cu privire la transportul rutier de
                                                                             administrative prin care se conformează prezentei directive până
        mărfuri periculoase (2), modificată ultima dată de Directiva
                                                                             cel târziu la 1 iulie 2001. Ele informează imediat Comisia cu pri-
        2000/61/CE a Parlamentului European și a Consiliului (3),
                                                                             vire la aceasta.
        precum și dispozițiile din Directiva 96/49/CE a Consiliului
        din 23 iulie 1996 privind transportul de mărfuri pericu-             La adoptarea de către statele membre, dispozițiile conțin o
        loase pe calea ferată (4), modificată ultima dată de Directiva       trimitere la prezenta directivă sau sunt însoțite de o asemenea
        2000/62/CE a Parlamentului European și a Consiliului (5).            trimitere în momentul publicării lor oficiale. Statele membre sta-
                                                                             bilesc modalitatea de efectuare a acestei trimiteri.
(2)     Prevederile Acordului european pentru transportul
        internațional rutier de mărfuri periculoase (denumit în              2. Statele membre transmit Comisiei textul principalelor dispo-
        continuare „ADR”) și ale Regulamentului privind                      ziții de drept intern pe care le adoptă în domeniul reglementat de
        transportul feroviar internațional de mărfuri periculoase            prezenta directivă.
        (denumit în continuare „RID”) (6), împreună cu modificările
        la acestea, sunt anexate la Directiva 94/55/CE și, respectiv,                                     Articolul 3
        la Directiva 96/49/CE. O nouă versiune a ADR și a RID                Prezenta directivă intră în vigoare în a șaptea zi de la publicarea în
        intră în vigoare la 1 iulie 2001.                                    Jurnalul Oficial al Comunităților Europene.
(3)     Anexa V la Directiva 1999/36/CE stabilește modulele ce
        trebuie parcurse pentru evaluarea conformității noilor                                            Articolul 4
        recipiente și a noilor cisterne. Aceste dispoziții nu mai sunt       Prezenta directivă se adresează statelor membre.
        conforme cu noua versiune a ADR și a RID. În consecință,
        se impune modificarea acestei anexe.                                 Adoptată la Bruxelles, 4 ianuarie 2001.
(4)     Modificările necesare pentru adaptarea anexelor la Direc-                                                Pentru Comisie
        tiva 1999/36/CE sunt adoptate, în temeiul articolului 14,
        în conformitate cu procedura prevăzută la articolul 15 din                                            Loyola DE PALACIO
        directiva menționată.                                                                                Vicepreședinte

(1)   JO L 138, 1.6.1999, p. 20.
(2)   JO L 319, 12.12.1994, p. 7.
(3)   JO L 279, 1.11.2000, p. 40.
(4)   JO L 235, 17.9.1996, p. 25.
(5)   JO L 279, 1.11.2000, p. 44.
(6)   Regulament care figurează în anexa 1 la apendicele B din Convenția
      referitoare la transporturile internaționale feroviare de mărfuri
      (COTIF).
 ---pagebreak--- 32      RO                                    Jurnalul Oficial al Uniunii Europene                                                   07/vol. 8

                                                                 ANEXĂ

                                                               „ANEXA V

                            MODULE DE PARCURS PENTRU EVALUAREA CONFORMITĂȚII

     Tabelul de mai jos arată modulele de evaluare a conformității, stabilite în anexa IV partea I, care trebuie parcurse pentru
     echipamentele sub presiune destinate transportului, în conformitate cu articolul 2 alineatul (1).

     Categoriile de echipamente sub presiune destinate transportului                           Module

     1. Recipiente cu produsul presiunii de încercare și de            A1 sau D1 sau E1
        capacitate mai mic sau egal cu 30 MPa per litru
        (300 bari per litru).
     2. Recipiente cu produsul presiunii de încercare și de            H sau B în combinație cu E sau B în combinație cu C1 sau
        capacitate mai mare de 30 și mai mic sau egal cu               B1 în combinație cu F sau B1 în combinație cu D
        150 MPa per litru (respectiv 300 și 1 500 bari per
        litru).
     3. Recipiente cu produsul presiunii de încercare și de            G sau H1 sau B în combinație cu D sau B în combinație
        capacitate mai mare de 150 MPa per litru (1 500 bari           cu F
        per litru), precum și cisternele.

     Nota 1:   Echipamentele sub presiune destinate transportului trebuie să fie supuse uneia dintre procedurile de evaluare
               a conformității pe care o va alege fabricantul și care este prevăzută pentru categoria în care sunt clasate.
               Pentru recipiente sau robinetele lor și alte accesorii utilizate în transport, fabricantul poate să opteze și
               pentru aplicarea uneia dintre procedurile prevăzute pentru categoriile superioare.

     Nota 2:   În cadrul procedurilor referitoare la asigurarea calității, organismul care a fost înștiințat va preleva, cu ocazia
               vizitei sale inopinate, un eșantion din echipamentul aflat la locul de fabricație sau de stocare pentru a efectua
               sau a obține efectuarea unei verificări a conformității cu exigențele prezentei directive. În acest scop,
               fabricantul informează organismul înștiințat cu privire la programul de producție planificat. Organismul
               înștiințat va efectua cel puțin două vizite în primul an de fabricație. Frecvența vizitelor ulterioare este fixată
               de către organismul înștiințat pe baza criteriilor expuse la punctul 4.4 din modulele specifice cuprinse în
               anexa IV partea I.”


title: Directiva 1999/77/CE a Comisiei din 26 iulie 1999 de efectuare a celei de-a șasea adaptări la progresul tehnic a anexei I la Directiva 76/769/CEE a Consiliului privind apropierea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase (azbest)Text cu relevanță pentru SEE.

text:
               13/Volumul 28

               RO

               Jurnalul Ofícial al Uniunii Europene

               83

         31999L0077

               L 207/18

               JURNALUL OFÍCIAL AL UNIUNII EUROPENE

      DIRECTIVA 1999/77/CE A COMISIEI

   din 26 iulie 1999
   de efectuare a celei de-a șasea adaptări la progresul tehnic a anexei I la Directiva 76/769/CEE a Consiliului privind apropierea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase (azbest)
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 76/769/CEE a Consiliului din 27 iulie 1976 privind apropierea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase (1), astfel cum a fost modificată ultima dată prin Directiva 1999/43/CE a Parlamentului European și a Consiliului (2), și, în special, articolul 2a al celei dintâi, introdus de Directiva 89/678/CEE a Consiliului (3),

               (1)

               întrucât utilizarea azbestului și a produselor care conțin azbest poate produce, prin degajarea de fibre, azbestoză, mezoteliom și cancer pulmonar; întrucât introducerea pe piață și utilizarea ar trebui, prin urmare, să fie condiționate de cele mai severe restricții;

               (2)

               întrucât Directiva 83/478/CEE a Consiliului (4) de efectuare a celei de-a cincea modificări a Directivei 76/769/CEE precizează că fibrele de azbest de tip crocidolit și produsele care conțin acest tip de fibre nu mai pot fi introduse pe piață și utilizate, cu trei cazuri posibile de derogare; întrucât aceeași directivă stabilește obligativitatea ca toate produsele care conțin fibre de azbest să aibă etichete cu această precizare;

               (3)

               întrucât Directiva 85/610/CEE a Consiliului (5) de efectuare a celei de-a șaptea modificări a Directivei 76/769/CEE precizează că fibrele de azbest nu mai pot fi introduse pe piață sau utilizate în jucării, în materialele și preparatele care se aplică prin pulverizare, în produsele finite sub formă de pulbere, în accesoriile pentru fumat, în radiatoarele catalitice, în lacuri și vopsele;

               (4)

               întrucât Directiva 91/659/CEE a Comisiei (6) de adaptare la progresul tehnic a anexei I la Directiva 76/769/CEE precizează că nici un tip de fibră de azbest cu amfibol sau produse care conțin astfel de fibre nu mai pot fi introduse pe piață și utilizate; întrucât aceeași directivă precizează că fibrele de azbest cu crizotil sau produsele care conțin astfel de fibre nu mai pot fi introduse pe piață și utilizate pentru 14 categorii de produse;

               (5)

               întrucât Comitetul științific pentru toxicitate, ecotoxicitate și mediu a fost consultat în probleme legate de efectul azbestului crizotil și al produselor de înlocuire asupra sănătății;

               (6)

               întrucât, la ora actuală, pentru azbestul crizotil există produse de înlocuire sau alternative care nu sunt clasificate drept cancerigene și sunt considerate mai puțin periculoase;

               (7)

               întrucât până acum nu a fost identificat pragul de expunere sub care azbestul crizotil nu mai prezintă risc cancerigen;

               (8)

               întrucât expunerea lucrătorilor și a altor utilizatori ai produselor cu conținut de azbest este extrem de dificil de controlat, putând depăși uneori cu mult valorile limită curente și prezentând astfel un risc foarte mare de dezvoltare a afecțiunilor cauzate de azbest;

               (9)

               întrucât un mod eficient de protejare a sănătății umane este interzicerea utilizării fibrelor de azbest crizotil și a produselor care conțin astfel de fibre;

               (10)

               întrucât datele științifice despre azbest și produsele de înlocuire a acestuia sunt în continuă evoluție; întrucât Comisia va solicita Comitetului științific pentru toxicitate, ecotoxicitate și mediu să analizeze în continuare noile date științifice despre riscul pentru sănătate prezentat de azbestul crizotil și produsele de înlocuire a acestuia până la 1 ianuarie 2003; întrucât această analiză va lua în considerare și alte aspecte ale prezentei directive, în special derogările, în funcție de progresul tehnic; întrucât, dacă este necesar, Comisia va propune modificări legislative adecvate;

               (11)

               întrucât este necesară o perioadă de ajustare până la eliminarea completă a introducerii pe piață și a utilizării azbestului crizotil și a produselor cu astfel de conținut; întrucât această perioadă ar trebui să fie mai lungă pentru diafragmele utilizate pentru electroliză în instalațiile existente, deoarece riscul de expunere este extrem de scăzut și este nevoie de o perioadă mai îndelungată pentru dezvoltarea unor alternative corespunzătoare în ceea ce privește această aplicație critică din punctul de vedere al siguranței; întrucât Comisia va examina această derogare până la data de 1 ianuarie 2008, după consultarea Comitetului științific pentru toxicitate, ecotoxicitate și mediu;

               (12)

               întrucât prezenta directivă nu aduce atingere dispozițiilor Directivei 89/391/CEE a Consiliului privind punerea în aplicare de măsuri pentru promovarea îmbunătățirii securității și sănătății lucrătorilor la locul de muncă (7), nici dispozițiilor directivelor speciale ale acesteia în sensul articolului 16 alineatul (1) din directiva în cauză și, în special, ale Directivei 90/394/CEE a Consiliului din 28 iunie 1990 privind protecția lucrătorilor la locul de muncă împotriva riscurilor legate de expunerea la agenți cancerigeni (8), astfel cum a fost modificată ultima dată prin Directiva 97/42/CE (9);

               (13)

               întrucât Directiva 91/382/CEE a Consiliului (10) de modificare a Directivei 83/477/CEE privind protecția lucrătorilor împotriva riscurilor legate de expunerea la azbest la locul de muncă prevede un mijloc de control pentru activitățile care presupun expunerea lucrătorilor la praful de azbest;

               (14)

               întrucât prezenta directivă nu aduce atingere Directivei 98/12/CE a Comisiei (11) de adaptare la progresul tehnic a Directivei 71/320/CEE a Consiliului privind apropierea legislațiilor statelor membre referitoare la sistemele de frânare ale unor categorii de autovehicule și ale remorcilor acestora;

               (15)

               întrucât măsurile prevăzute în prezenta directivă sunt conforme cu avizul Comitetului pentru adaptarea la progresul tehnic a directivelor privind eliminarea barierelor tehnice din calea comerțului cu substanțe și preparate periculoase,

         ADOPTĂ PREZENTA DIRECTIVĂ:
   Articolul 1
   Anexa I la Directiva 76/769/CEE se adaptează la progresul tehnic în conformitate cu anexa la prezenta directivă.
   Articolul 2
   (1)   Statele membre adoptă actele cu putere de lege și actele administrative necesare pentru a se conforma prezentei directive până la 1 ianuarie 2005. Ele informează de îndată Comisia cu privire la aceasta.
   Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   (3)   După intrarea în vigoare a prezentei directive și până la 1 ianuarie 2005, statele membre nu permit introducerea unor noi aplicații ale azbestului crizotil pe teritoriul lor.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.
   Articolul 4
   Prezenta directivă se adresează statelor membre.

      Adoptată la Bruxelles, 26 iulie 1999.

            Pentru Comisie

         Karel VAN MIERT

            Membru al Comisiei

      (1)  JO L 262, 27.9.1976, p. 24.

      (2)  JO L 166, 1.7.1999, p. 87.

      (3)  JO L 398, 30.12.1989, p. 24.

      (4)  JO L 263, 24.9.1983, p. 33.

      (5)  JO L 375, 31.12.1985, p. 1.

      (6)  JO L 363, 31.12.1991, p. 36.

      (7)  JO L 183, 29.6.1989, p. 1.

      (8)  JO L 196, 26.7.1990, p. 1.

      (9)  JO L 179, 8.7.1997, p. 4.

      (10)  JO L 206, 29.7.1991, p. 16.

      (11)  JO L 81, 18.3.1998, p. 1.
   ANEXĂ
   În anexa I la Directiva 76/769/CEE, punctul 6 se înlocuiește cu următorul text:

                              „6.1.

                                          Crocidolit, nr. CAS 12001-28-4

                                          Amozit, nr. CAS 12172-73-5

                                          Azbest antofilit, nr. CAS 77536-67-5

                                          Azbest actinolit, nr. CAS 77536-66-4

                                          Azbest tremolit, nr. CAS 77536-68-6

                              6.1.

                              Este interzisă introducerea pe piață și utilizarea acestor fibre și a produselor în care s-au introdus voluntar astfel de fibre.

                              6.2.

                              Crizotil, nr. CAS 12001-29-5

                  6.2.   Este interzisă introducerea pe piață și utilizarea acestor fibre și a produselor în care s-au introdus voluntar astfel de fibre.
                  Cu toate acestea, statele membre pot prevedea derogări pentru diafragmele utilizate în instalațiile de electroliză, până când acestea își încheie ciclul de viață sau până când se obțin produse de înlocuire adecvate fără conținut de azbest, indiferent care dintre cele două opțiuni se materializează prima. Comisia va revizui derogarea în cauză înainte de 1 ianuarie 2008.
                  Utilizarea produselor care conțin fibre de azbest descrise la punctele 6.1 și 6.2 și care erau deja instalate și/sau funcționale înainte de data punerii în aplicare a Directivei 1999/77/CE de către statele membre în cauză este autorizată în continuare, până când instalațiile în cauză sunt eliminate sau ajung la finalul ciclului de viață. Cu toate acestea, din motive de protecție a sănătății, statele membre pot interzice utilizarea acestor produse pe teritoriul lor chiar înainte de a fi eliminate sau de a-și încheia ciclul de viață.
                  Fără a aduce atingere aplicării altor dispoziții comunitare referitoare la clasificarea, ambalarea și etichetarea produselor și a preparatelor periculoase, introducerea pe piață și utilizarea acestor fibre și produse cu conținut de fibre, autorizată în conformitate cu derogările menționate anterior, poate fi permisă numai cu condiția ca produsele respective să conțină etichete în conformitate cu dispozițiile anexei II la Directiva 76/769/CEE.”


title: Directiva 2002/50/CE a Comisiei din 6 iunie 2002 de adaptare la progresul tehnic a Directivei 1999/36/CE a Consiliului privind echipamentele sub presiune transportabile (Text cu relevanță pentru SEE)

text:
               07/Volumul 09

               RO

               Jurnalul Ofícial al Uniunii Europene

               151

         32002L0050

               L 149/28

               JURNALUL OFÍCIAL AL UNIUNII EUROPENE

      DIRECTIVA 2002/50/CE A COMISIEI

   din 6 iunie 2002
   de adaptare la progresul tehnic a Directivei 1999/36/CE a Consiliului privind echipamentele sub presiune transportabile
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 1999/36/CE a Consiliului din 29 aprilie 1999 privind echipamentele sub presiune transportabile (1), în special articolul 14,
   întrucât:

               (1)

               Directiva 2001/2/CE a Comisiei (2) a modificat procedurile de certificare prevăzute în Directiva 1999/36/CE în privința combinației de module care trebuie urmărite pentru evaluarea conformității noilor recipiente și a noilor rezervoare.

               (2)

               Aceste module trebuie modificate pentru a se asigura o mai bună coerență între ele.

               (3)

               Anexa IV la Directiva 1999/36/CE ar trebui modificată în consecință.

               (4)

               Măsurile prevăzute în prezenta directivă sunt conforme cu avizul Comitetului pentru transportul mărfurilor periculoase,

         ADOPTĂ PREZENTA DIRECTIVĂ:
   Articolul 1
   În anexa IV partea I, în modulul D punctul 1 prima teză punctul 3.1 al doilea paragraf a treia liniuță și punctul 3.2 primul paragraf, cuvintele „certificat de examinare CE de tip” se înlocuiesc cu cuvintele „certificat de examinare CE de tip sau certificat de examinare CE de proiect”.
   Articolul 2
   Statele membre pun în aplicare actele cu putere de lege și actele administrative necesare aducerii la îndeplinire prezentei directive până la 1 ianuarie 2003. Statele membre informează imediat Comisia cu privire la aceasta.
   Când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre determină modul în care se va face această trimitere.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.
   Articolul 4
   Prezenta directivă se adresează statelor membre.

      Adoptată la Bruxelles, 6 iunie 2002.

            Pentru Comisie

         Loyola DE PALACIO

            Vicepreședinte

      (1)  JO L 138, 1.6.1999, p. 20.

      (2)  JO L 5, 10.1.2001, p. 4.


title: Directiva 2001/93/CE a Comisiei din 9 noiembrie 2001 de modificare a Directivei 91/630/CEE de stabilire a normelor minime de protecție a porcilor

text:
               03/Volumul 40

               RO

               Jurnalul Ofícial al Uniunii Europene

               39

         32001L0093

               L 316/36

               JURNALUL OFÍCIAL AL UNIUNII EUROPENE

      DIRECTIVA 2001/93/CE A COMISIEI

   din 9 noiembrie 2001
   de modificare a Directivei 91/630/CEE de stabilire a normelor minime de protecție a porcilor
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/630/CEE a Consiliului din 19 noiembrie 1991 de stabilire a normelor minime de protecție a porcilor (1), astfel cum a fost modificată, în special articolul 5,
   întrucât:

               (1)

               În temeiul articolului 6 din Directiva 91/630/CEE, Comitetul științific veterinar adoptă la 30 septembrie 1997 un aviz privind bunăstarea porcinelor crescute în regim intensiv.

               (2)

               Directiva 98/58/CE a Consiliului din 20 iulie 1998 privind protecția animalelor de fermă (2), elaborată în temeiul Convenției Europene pentru protecția animalelor crescute pentru exploatare agricolă, stabilește dispozițiile comunitare ce se aplică tuturor animalelor crescute în exploatații în legătură cu cerințele de construcție ale adăposturilor pentru animale, de izolație, de încălzire și de ventilare, cât și de control al echipamentului și al șeptelului. Prin urmare, este necesar ca aceste aspecte să fie abordate în anexa la Directiva 91/630/CEE atunci când trebuie stabilite cerințe mai detaliate.

               (3)

               Atunci când porcinele sunt ținute în grupuri, trebuie luate măsuri de administrare corespunzătoare pentru protecția lor și pentru a spori nivelul lor de bunăstare.

               (4)

               Tăierea cozii, tăierea și pilirea dinților pot provoca porcinelor dureri imediate și uneori prelungite. Castrarea poate provoca dureri prelungite care pot fi mai intense în cazul în care intervine ruperea țesuturilor. Prin urmare, aceste practici sunt în detrimentul bunăstării porcinelor, în special atunci când sunt efectuate de către persoane incompetente sau lipsite de experiență. Prin urmare, trebuie stabilite norme care să asigure practici mai bune.

               (5)

               Raportul menționat anterior al Comitetului științific veterinar a recomandat ca, în vederea asigurării bunăstării lor, purceii de lapte să nu fie înțărcați înainte de a împlini 28 de zile, cu excepția cazurilor în care sănătatea scroafei sau a purceilor ar fi afectată negativ sau atunci când înțărcarea se face în folosul sănătății purceilor.

               (6)

               Măsurile prevăzute în prezenta decizie sunt conforme cu avizul Comitetului permanent veterinar,

         ADOPTĂ PREZENTA DIRECTIVĂ:
   Articolul 1
   Anexa la Directiva 91/630/CEE se înlocuiește cu textul anexei la prezenta directivă.
   Articolul 2
   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 1 ianuarie 2003. Statele membre comunică de îndată Comisiei textul acestor dispoziții.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.

   Articolul 4
   Prezenta directivă se adresează statelor membre.

      Adoptată la Bruxelles, 9 noiembrie 2001.

            Pentru Comisie

         David BYRNE

            Membru al Comisiei

      (1)  JO L 340, 11.12.1991, p. 33.

      (2)  JO L 221, 8.8.1998, p. 23.
   ANEXĂ
   CAPITOLUL I
   CONDIȚII GENERALE
   Pe lângă dispozițiile relevante din anexa la Directiva 98/58/CE, se aplică următoarele cerințe:

               1.

               În acea parte a clădirii în care sunt ținute porcinele, se vor evita nivelele de zgomot mai mari de 85 dBA. Se vor evita sunetele constante și zgomotele bruște.

               2.

               Intensitatea luminii la care sunt expuse porcinele trebuie să fie de cel puțin 40 lux opt ore pe zi.

               3.

               Adăposturile pentru porci trebuie construite astfel încât să permită animalelor:

                           —

                           să aibă acces la o suprafața de odihnă confortabilă din punct de vedere fizic și termic, prevăzută cu instalație de scurgere și curățare în mod corespunzător și care să permită tuturor animalelor să stea întinse simultan;

                           —

                           să doarmă și să se trezească în mod normal;

                           —

                           să întâlnească alte porcine; cu toate acestea, în săptămâna care precede fătatul și în timpul acestuia, scroafele și purcelele pot fi separate de celelalte porcine.

               4.

               Fără să aducă atingere articolului 3 alineatul (5), porcii trebuie să aibă acces permanent la o cantitate suficientă de materiale care să le permită activități corespunzătoare de explorare și de manevrare, precum paie, fân, lemn, talaș, compost de ciuperci, turbă sau o combinație a acestor materii, care să nu pună în pericol sănătatea animalelor.

               5.

               Suprafețele trebuie să fie netede, dar nu alunecoase, astfel încât să prevină rănirea porcinelor și să fie proiectate, construite și întreținute astfel încât să nu cauzeze rănirea sau suferința porcinelor. Ele trebuie să fie adecvate pentru dimensiunea și greutatea porcinelor și, în cazul în care nu există așternuturi de paie, trebuie să fie rigide, netede și stabile.

               6.

               Porcinele trebuie hrănite cel puțin o dată pe zi. În cazul în care porcinele sunt hrănite în grupuri și nu ad libitum sau printr-un sistem automat de furajare individuală, fiecare porc trebuie să aibă acces la hrană simultan cu porcinele din grupul său.

               7.

               Toate porcinele care depășesc vârsta de două săptămâni trebuie să aibă acces permanent la o cantitate suficientă de apă proaspătă.

               8.

               Toate procedurile destinate unei intervenții efectuate în alte scopuri decât cele terapeutice, de diagnosticare sau de identificare a porcinelor în conformitate cu legislația relevantă și având ca rezultat rănirea sau pierderea unei părți sensibile a corpului sau modificarea structurii osoase, cu următoarele excepții:

                           —

                           reducerea uniformă a caninilor purceilor prin pilire sau tăiere până în cea de-a șaptea zi de viață a purceilor, suprafața caninilor rămânând netedă; după caz, colții vierilor pot fi reduși în lungime pentru a preveni rănirea altor animale sau din motive de siguranță;

                           —

                           tăierea parțială a cozii;

                           —

                           castrarea porcilor masculi prin alte metode decât ruperea țesuturilor;

                           —

                           perforarea râtului numai atunci când animalele sunt ținute în sisteme zootehnice în aer liber și în conformitate cu legislația națională.

                     Nici tăierea cozii, nici reducerea caninilor nu trebuie efectuate ca activități de rutină, ci numai în cazul în care exisă dovezi privind rănirea scroafei în timpul alăptării sau rănirea urechilor sau a cozilor altor porci. Înainte de a recurge la aceste proceduri, trebuie luate alte măsuri pentru a preveni mușcatul cozilor și alte obiceiuri ale animalelor ținând seama de mediu și de densitatea animalelor. Din acest motiv, condițiile de mediu sau sistemul zootehnic inadecvat trebuie schimbate.
               Oricare dintre procedurile menționate anterior pot fi îndeplinite numai de către un medic veterinar sau de către o persoană specializată în aceste tehnici, în conformitate cu articolul 5 din prezenta directivă, cu mijloace corespunzătoare și în condiții de igienă. În cazul castrării sau a tăierii cozii, după a șaptea zi de la naștere, acestea se fac numai prin anesteziere și analgezie suplimentară prelungită efectuată de către medicul veterinar.

         CAPITOLUL II
   DISPOZIȚII SPECIFICE PENTRU CATEGORII DIFERITE DE PORCINE
   A.   VIERI
   Boxele vierilor trebuie amplasate și construite astfel încât să permită vierilor să se întoarcă, să audă, să adulmece și să vadă alți porci. Suprafața liberă în care vierul adult se poate mișca trebuie să fie de cel puțin 6 m2.
   În cazul în care boxele sunt destinate și împerecherilor naturale, suprafața în care se poate mișca vierul adult trebuie să fie de cel puțin 10 m2și boxa trebuie să nu conțină obstacole. De la 1 ianuarie 2003, această dispoziție se aplică tuturor exploatațiilor nou construite sau reconstruite sau date pentru prima oară în folosință după această dată. De la 1 ianuarie 2005 prezenta dispoziție se aplică tuturor exploatațiilor.
   B.   SCROAFE ȘI PURCELE

               1.

               Trebuie luate măsuri pentru reducerea agresiunii în grupuri.

               2.

               Scroafele gestante sau purcelele trebuie, atunci când este necesar, să fie tratate împotriva paraziților interni și externi. În cazul în care sunt ținute în boxe destinate fătatului, scroafele gestante sau purcelele trebuie să fie curățate cu grijă.

               3.

               În săptămâna care precede fătatul, scroafele gestante sau purcelele trebuie să aibă materiale pentru așternut adecvate și în cantitate suficientă, în afara cazului în care acest lucru nu este compatibil din punct de vedere tehnic cu materialul de suspensie folosit în unitate.

               4.

               Trebuie să existe o zonă liberă în spatele scroafei sau al purcelei pentru a permite fătatul natural sau asistat.

               5.

               Boxele pentru fătare unde scroafele sunt lăsate libere trebuie prevăzute cu mijloace de protecție pentru purcei, precum zăbrelele.

         C.   PURCEI DE LAPTE

               1.

               O porțiune din întreaga suprafață, suficientă pentru ca toate animalele să se poată odihni simultan, trebuie să fie rigidă sau acoperită cu o împletitură, cu paie sau alte materiale adecvate.

               2.

               În cazul în care se folosește o boxă pentru fătare, purceii trebuie să aibă spațiu suficient pentru a fi alăptați cu ușurință.

               3.

               Purceii nu pot fi înțărcați mai devreme de 28 de zile de la naștere, cu excepția cazului în care bunăstarea sau sănătatea scroafei sau a purceilor este pusă în pericol.
               Cu toate acestea, purceii pot fi înțărcați cu șapte zile mai devreme dacă sunt mutați în adăposturi specializate care sunt eliberate, bine curățate și dezinfectate înainte de mutarea noului grup și care sunt separate de adăposturile pentru scroafe, pentru a reduce la minimum posibilitatea de transmitere a bolilor la purcei.

         D.   PURCEI ÎNȚĂRCAȚI ȘI PORCI ADULȚI

               1.

               În cazul în care porcii sunt ținuți în grupuri, trebuie luate măsuri pentru prevenirea agresiunilor care depășesc comportamentul normal.

               2.

               Porcii trebuie ținuți în grupuri cât mai puțin amestecate. În cazul în care trebuie puși în același grup porci care nu sunt obișnuiți unii cu alții, această operațiune trebuie efectuată la o vârstă cât mai fragedă posibil, de preferință înainte de sau la maximum o săptămână după înțărcare. Atunci când sunt grupați, trebuie să se ofere porcilor posibilitatea de a evita sau de a se ascunde de alți porci.

               3.

               În cazul în care apar semne de agresivitate, se cercetează de îndată cauzele și se iau măsurile adecvate, precum asigurarea unei cantități suficiente de paie sau alte materiale de explorare. Animalele expuse riscului sau animalele agresive vor fi ținute separat de restul grupului.

               4.

               Folosirea medicamentelor tranchilizante pentru a înlesni gruparea porcilor trebuie limitată la situații excepționale și după consultarea medicului veterinar.


title: Directiva 2011/64/UE a Consiliului din 21 iunie 2011 privind structura și ratele accizelor aplicate tutunului prelucrat

text:
               5.7.2011

               RO

               Jurnalul Oficial al Uniunii Europene

               L 176/24

         DIRECTIVA 2011/64/UE A CONSILIULUI
   din 21 iunie 2011
   privind structura și ratele accizelor aplicate tutunului prelucrat
   (text codificat)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 113,
   având în vedere propunerea Comisiei Europene,
   după transmiterea proiectului de act legislativ către parlamentele naționale,
   având în vedere avizul Parlamentului European,
   având în vedere avizul Comitetului Economic și Social European,
   hotărând în conformitate cu o procedură legislativă specială,
   întrucât:

               (1)

               Directiva 92/79/CEE a Consiliului din 19 octombrie 1992 privind apropierea taxelor la țigări (1), Directiva 92/80/CEE a Consiliului din 19 octombrie 1992 privind apropierea taxelor pe tutunul prelucrat, altul decât pentru țigarete (2) și Directiva 95/59/CE a Consiliului din 27 noiembrie 1995 privind alte impozite decât impozitele pe cifra de afaceri care afectează consumul de tutun prelucrat (3) au fost modificate de mai multe ori și în mod substanțial (4). Este necesar, din motive de claritate și de raționalizare, să se codifice directivele menționate prin încorporarea lor într-un singur text.

               (2)

               Este necesar ca legislația fiscală a Uniunii referitoare la produsele din tutun să asigure funcționarea corectă a pieței interne și, în același timp, un nivel ridicat de protecție a sănătății, astfel cum se prevede la articolul 168 din Tratatul privind funcționarea Uniunii Europene, având în vedere că produsele din tutun pot fi extrem de dăunătoare pentru sănătate și având în vedere apartenența Uniunii la Convenția-cadru a Organizației Mondiale a Sănătății privind controlul tutunului (FCTC). Ar trebui să fie avută în vedere situația fiecăruia dintre diferitele tipuri de tutun prelucrat în parte.

               (3)

               Unul dintre obiectivele Tratatului privind Uniunea Europeană este de a menține o uniune economică ale cărei caracteristici să fie similare cu cele ale unei piețe interne, în cadrul căreia există o concurență sănătoasă. În ceea ce privește tutunul prelucrat, realizarea acestui obiectiv presupune ca aplicarea taxelor privind consumul de produse în acest sector în statele membre să nu producă condiții de denaturare a concurenței și să nu împiedice libera lor circulație în cadrul Uniunii.

               (4)

               Diferitele tipuri de tutun prelucrat, care se disting prin caracteristici și mod de utilizare, ar trebui definite.

               (5)

               Este necesar să se facă distincție între tutunul tăiat fin destinat rulării în țigarete și alte tipuri de tutun de fumat.

               (6)

               Rulourile de tutun care pot fi fumate ca atare, în urma unor manevre simple, ar trebui incluse în categoria țigarete, în scopul impozitării uniforme a acestor produse.

               (7)

               Este necesar ca un fabricant să fie definit ca o persoană fizică sau juridică care fabrică efectiv produse din tutun și care stabilește prețul maxim la vânzarea cu amănuntul pentru fiecare stat membru în care se introduc produsele în cauză în vederea consumului.

               (8)

               În interesul taxării corecte și uniforme, o definiție a țigaretelor, a trabucurilor și a țigărilor de foi, precum și a altor tipuri de tutun pentru fumat ar trebui prevăzută astfel încât rulourile de tutun care, în funcție de lungime, pot fi considerate a reprezenta două țigarete sau mai mult să fie tratate drept două țigarete sau mai mult în scopul stabilirii nivelului accizelor; un tip de trabuc asemănător în multe aspecte unei țigarete să fie tratat drept țigaretă în scopul stabilirii nivelului accizelor; tutunul de fumat, asemănător în multe aspecte tutunului tăiat fin destinat rulării în țigarete, să fie tratat drept tutun tăiat fin în scopul stabilirii nivelului accizelor; iar deșeurile de tutun să fie definite în mod clar. Având în vedere dificultățile de ordin economic pe care le-ar putea cauza imediata punere în aplicare operatorilor germani și maghiari vizați, Germania și Ungaria ar trebui autorizate să amâne punerea în aplicare a definiției pentru trabucuri și țigări de foi până la 1 ianuarie 2015.

               (9)

               În ceea ce privește accizele, armonizarea structurilor trebuie să conducă în special la concurență loială între diferitele categorii de tutun prelucrat care aparțin aceleiași grupe și care să nu fie denaturată de efectele induse de impozitare și, în consecință, la deschiderea piețelor naționale ale statelor membre.

               (10)

               Necesitățile imperative ale concurenței implică un sistem de formare liberă a prețurilor pentru toate grupele de tutun prelucrat.

               (11)

               Structura accizei pentru țigarete trebuie să includă, pe lângă componenta specifică calculată pe unitatea de produs, o componentă proporțională bazată pe prețul de vânzare cu amănuntul, incluzând toate impozitele. Impozitul pe cifra de afaceri la țigări are același efect ca și acciza ad valorem și acest fapt ar trebui luat în considerare când se stabilește raportul dintre componenta specifică a accizei și sarcina fiscală totală.

               (12)

               Fără a aduce atingere structurii mixte a taxei și procentajului maxim al componentei specifice în sarcina fiscală totală, este necesar ca statele membre să beneficieze de mijloace eficiente pentru perceperea unei accize specifice sau minime pe țigarete, în scopul asigurării aplicării cel puțin a unui anumit nivel minim de taxare la nivelul întregii Uniuni.

               (13)

               Pentru funcționarea corectă a pieței interne, este necesară stabilirea accizelor minime pentru toate categoriile de tutun prelucrat.

               (14)

               În ceea ce privește țigaretele, ar trebui asigurate condiții neutre de concurență pentru producători, ar trebui redusă fragmentarea piețelor tutunului și ar trebui susținute obiectivele în materie de sănătate. De aceea, o cerință minimă legată de preț ar trebui să privească prețul mediu ponderat de vânzare cu amănuntul, în timp ce o valoare minimă monetară ar trebui să fie aplicabilă tuturor țigaretelor. Din aceleași motive, prețul mediu ponderat de vânzare cu amănuntul ar trebui să servească, de asemenea, ca referință de măsurare a ponderii accizei specifice în cadrul sarcinii fiscale totale.

               (15)

               Referitor la prețurile și nivelurile accizelor, în special în ceea ce privește țigaretele – de departe cea mai importantă categorie de produse din tutun –, precum și în ceea ce privește tutunul tăiat fin destinat rulării în țigarete, există încă diferențe considerabile între statele membre, care ar putea denatura funcționarea pieței interne. Un anumit grad de convergență între nivelurile de taxare aplicate în statele membre ar contribui la reducerea fraudei și a contrabandei în cadrul Uniunii.

               (16)

               Această convergență ar contribui de asemenea la asigurarea unui nivel ridicat de protecție a sănătății umane. Nivelul de taxare este într-adevăr un factor important asupra prețului produselor din tutun care influențează, la rândul său, obiceiurile legate de fumat ale consumatorilor. Frauda și contrabanda subminează influența taxelor în special asupra nivelului prețurilor țigaretelor și ale tutunului tăiat fin destinat rulării în țigarete, punând astfel în pericol îndeplinirea obiectivelor privind controlul tutunului și protecția sănătății.

               (17)

               În ceea ce privește alte produse decât țigaretele, ar trebui stabilită armonizarea taxelor pentru toate produsele care aparțin aceleiași grupe de tutun prelucrat. Stabilirea unei accize minime globale exprimate în procente, ca o cantitate pe kilogram sau pentru un număr dat de articole, este cea mai potrivită în vederea funcționării pieței interne.

               (18)

               În ceea ce privește tutunul tăiat fin destinat rulării în țigarete, o cerință minimă a Uniunii legată de preț ar trebui exprimată astfel încât să obțină efecte similare celor din domeniul țigaretelor și ar trebui să ia drept punct de referință prețul mediu ponderat de vânzare cu amănuntul.

               (19)

               Este necesară apropierea nivelurilor minime pentru tutunul tăiat fin destinat rulării în țigarete de nivelurile minime aplicabile țigaretelor, pentru a se lua mai mult în considerare gradul de concurență dintre cele două produse, reflectat în modelele de consum observate, precum și caracterul la fel de nociv al acestora.

               (20)

               Portugalia ar trebui să beneficieze de posibilitatea aplicării unei taxe reduse la țigările fabricate de micii producători și consumate, în special, în regiunile îndepărtate ale insulelor Azore și Madeira.

               (21)

               Perioadele de tranziție ar trebui să permită statelor membre să se adapteze ușor la nivelurile globale ale accizelor, limitând, astfel, posibilele efecte secundare.

               (22)

               Pentru a nu fi afectat echilibrul economic și social al Corsicii, este esențială și justificabilă prevederea unei derogări până la 31 decembrie 2015 prin care Franța să poată aplica un nivel al accizelor mai mic decât nivelul național pentru țigarete și alte tutunuri prelucrate eliberate pentru consum în Corsica. Până la acea dată, normele fiscale pentru tutunul prelucrat eliberat pentru consum în Corsica ar trebui să fie pe deplin în concordanță cu normele aplicate în restul Franței. Totuși, ar trebui să se evite o schimbare prea bruscă și, prin urmare, ar trebui să existe o creștere pas cu pas a nivelului accizelor percepute în prezent pe țigarete și pe tutunul tăiat fin destinat rulării în țigarete în Corsica.

               (23)

               Majoritatea statelor membre acordă scutiri de la plata accizelor sau le rambursează pentru anumite tipuri de tutun prelucrat, în funcție de utilizarea care le este destinată, iar scutirile și rambursările în cazul unor utilizări speciale trebuie stabilite în prezenta directivă.

               (24)

               Ar trebui prevăzută o procedură prin care taxele și cantitățile stabilite în prezenta directivă să fie revizuite periodic pe baza unui raport al Comisiei, ținând cont de toți factorii relevanți.

               (25)

               Prezenta directivă nu ar trebui să aducă atingere obligațiilor statelor membre privind termenele de transpunere în dreptul intern și de aplicare a directivelor menționate în anexa I partea B,

         ADOPTĂ PREZENTA DIRECTIVĂ:
   CAPITOLUL 1

      OBIECT

   Articolul 1
   Prezenta directivă stabilește principiile generale pentru armonizarea structurii și a ratelor accizei care se aplică tutunului prelucrat în statele membre.
   CAPITOLUL 2

      DEFINIȚII

   Articolul 2
   (1)   În sensul prezentei directive, tutun prelucrat înseamnă:

               (a)

               țigarete;

               (b)

               trabucuri și țigări de foi;

               (c)

               tutun de fumat:

                           (i)

                           tutun tăiat fin destinat rulării în țigarete;

                           (ii)

                           alte tipuri de tutun de fumat.

         (2)   Sunt considerate țigarete sau tutun de fumat produsele care constau total sau parțial în alte substanțe decât tutunul, dar care îndeplinesc, pe de altă parte, criteriile stabilite în articolul 3 sau în articolul 5 alineatul (1).
   Fără a aduce atingere primului paragraf, produsele care nu conțin tutun și care sunt utilizate exclusiv în scopuri medicale nu sunt tratate ca tutun prelucrat.
   (3)   Sub rezerva prevederilor în vigoare ale Uniunii, definițiile menționate la alineatul (2) din prezentul articol și articolele 3, 4 și 5 nu aduc atingere alegerii sistemului sau nivelului de impozitare care se aplică diferitelor grupe de produse menționate în respectivele articole.
   Articolul 3
   (1)   În sensul prezentei directive, țigarete înseamnă:

               (a)

               rulouri de tutun care pot fi fumate ca atare și care nu sunt trabucuri sau țigări de foi în sensul articolului 4 alineatul (1);

               (b)

               rulouri de tutun care, prin simpla mânuire neindustrială, se introduc în tuburi de hârtie de țigarete;

               (c)

               rulouri de tutun care, prin simpla mânuire neindustrială, se înfășoară în hârtie de țigarete.

         (2)   În scopul stabilirii accizelor, un rulou de tutun menționat la alineatul (1) este considerat a reprezenta două țigarete dacă, exceptând filtrul sau muștiucul, are o lungime mai mare de 8 cm, dar nu depășește 11 cm, trei țigarete dacă, exceptând filtrul sau muștiucul, are o lungime mai mare 11 cm, dar nu depășește 14 cm, și așa mai departe.
   Articolul 4
   (1)   În sensul prezentei directive, următoarele sunt considerate trabucuri sau țigări de foi dacă, având în vedere proprietățile acestora și așteptările obișnuite ale clienților, pot și au rolul exclusiv de a fi fumate ca atare deoarece sunt:

               (a)

               rulouri de tutun cu un înveliș exterior din tutun natural;

               (b)

               rulouri de tutun cu umplutură mixtă și cu înveliș exterior de culoarea obișnuită a unui trabuc, din tutun reconstituit, care acoperă în întregime produsul, inclusiv, după caz, filtrul, cu excepția vârfului în cazul trabucurilor cu vârf, dacă greutatea unitară, fără a include filtrul sau muștiucul, nu este mai mică de 2,3 g și nici mai mare de 10 g, iar circumferința nu este mai mică de 34 mm pe cel puțin o treime din lungimea produsului.

         (2)   Prin derogare de la alineatul (1), Germania și Ungaria pot continua să aplice, până la 31 decembrie 2014, următorul paragraf.
   Se consideră trabucuri sau țigări de foi următoarele produse, în cazul în care pot fi fumate ca atare:

               (a)

               rulouri de tutun fabricate în întregime din tutun natural;

               (b)

               rulouri de tutun care au un înveliș exterior din tutun natural;

               (c)

               rulouri de tutun umplute cu un amestec bătut și cu un înveliș exterior de culoarea obișnuită a unui trabuc care acoperă integral produsul, inclusiv, dacă este cazul, filtrul, dar, în cazul trabucurilor tăiate, nu și vârful, și o legătură, ambele din tutun reconstituit, dacă greutatea unitară, fără a include filtrul sau muștiucul, nu este mai mică de 1,2 g și dacă învelișul are formă de spirală, cu un unghi ascuțit de cel puțin 30° față de axa longitudinală a trabucului;

               (d)

               rulouri de tutun umplute cu un amestec bătut și cu un înveliș exterior de culoarea obișnuită a unui trabuc, din tutun reconstituit, care acoperă integral produsul, inclusiv, dacă este cazul, filtrul, dar, în cazul trabucurilor tăiate, nu și vârful, dacă greutatea unitară, fără a include filtrul sau muștiucul, nu este mai mică de 2,3 grame, iar circumferința nu este mică de 34 mm pe cel puțin o treime din lungimea produsului.

         (3)   Produsele alcătuite parțial din substanțe altele decât tutun, dar care îndeplinesc criteriile stabilite la alineatul (1), sunt considerate trabucuri și țigări de foi.
   Articolul 5
   (1)   În sensul prezentei directive, tutun de fumat înseamnă:

               (a)

               tutunul care a fost tăiat sau divizat în alt mod, răsucit sau presat în blocuri, care poate fi fumat fără prelucrare industrială ulterioară;

               (b)

               deșeuri de tutun destinate vânzării cu amănuntul care nu intră sub incidența articolului 3 și a articolului 4 alineatul (1) și care pot fi fumate. În sensul prezentului articol, deșeurile de tutun sunt considerate ca fiind resturi de foi de tutun și produse secundare obținute la prelucrarea tutunului sau fabricarea produselor din tutun.

         (2)   Tutunul de fumat în care mai mult de 25 % din greutatea particulelor de tutun au o lățime de tăiere mai mică de 1,5 milimetri se consideră tutun tăiat fin destinat rulării în țigarete.
   Statele membre pot considera de asemenea că tutunul de fumat în care mai mult de 25 % din greutatea particulelor de tutun au o lățime de tăiere de 1,5 milimetri sau mai mult și care se vinde sau este destinat vânzării în vederea rulării în țigarete este tutun tăiat fin destinat rulării în țigarete.
   Articolul 6
   Este considerat producător orice persoană fizică sau juridică stabilită în Uniune care transformă tutunul în produse prelucrate în scopul vânzării cu amănuntul.
   CAPITOLUL 3

      DISPOZIȚII APLICABILE ȚIGARETELOR

   Articolul 7
   (1)   Țigaretele fabricate în Uniune și cele importate din statele terțe fac obiectul unei accize ad valorem, calculate la prețul maxim de vânzare cu amănuntul, incluzând drepturile vamale, precum și al unei accize specifice calculate pe unitatea de produs.
   Fără a aduce atingere primului paragraf, statele membre pot elimina drepturile vamale din baza de calcul a accizei ad valorem aplicate țigaretelor.
   (2)   Rata accizei ad valorem și nivelul accizei specifice trebuie să fie aceleași pentru toate țigaretele.
   (3)   În etapa finală de armonizare a structurilor, se stabilește în toate statele membre pentru țigarete aceeași proporție între acciza specifică și suma accizei ad valorem și a impozitului pe cifra de afaceri, astfel încât nivelul prețului de vânzare cu amănuntul să reflecte în mod corect diferența dintre prețurile de livrare ale producătorilor.
   (4)   După caz, acciza pe țigarete poate include o componentă fiscală minimă, cu condiția ca structura mixtă de taxare și marja componentei specifice a accizei stabilite la articolul 8 să fie respectate cu strictețe.
   Articolul 8
   (1)   Procentul componentei specifice a accizei în cadrul sarcinii fiscale totale asupra țigaretelor se stabilește prin trimitere la prețul mediu ponderat de vânzare cu amănuntul.
   (2)   Prețul mediu ponderat de vânzare cu amănuntul se calculează în funcție de valoarea totală a tuturor țigaretelor eliberate pentru consum, pe baza prețului de vânzare cu amănuntul incluzând toate taxele, împărțit la cantitatea totală de țigarete eliberate pentru consum. Acesta este stabilit, nu mai târziu de 1 martie în fiecare an, pe baza datelor privind cantitățile totale eliberate pentru consum în cursul anului calendaristic precedent.
   (3)   Până la 31 decembrie 2013 componenta specifică a accizei nu este mai mică de 5 % și nici mai mare de 76,5 % din sarcina fiscală totală rezultată din combinarea următoarelor:

               (a)

               acciza specifică;

               (b)

               acciza ad valorem și taxa pe valoarea adăugată (TVA) percepute la prețul mediu ponderat de vânzare cu amănuntul.

         (4)   De la 1 ianuarie 2014 componenta specifică a accizei pentru țigarete nu este mai mică de 7,5 % și nici mai mare de 76,5 % din sarcina fiscală totală rezultată din combinarea următoarelor:

               (a)

               acciza specifică;

               (b)

               acciza ad valorem și TVA percepute la prețul mediu ponderat de vânzare cu amănuntul.

         (5)   Prin derogare de la alineatele (3) și (4), dacă într-un stat membru apare o modificare a prețului mediu ponderat de vânzare cu amănuntul la țigarete, aducând componenta specifică a accizei, exprimată ca procent din sarcina fiscală totală, sub 5 % sau 7,5 %, în funcție de care procent este aplicabil, sau peste 76,5 % din sarcina fiscală totală, statul membru în cauză poate amâna ajustarea valorii accizei specifice până la data de 1 ianuarie a celui de al doilea an ulterior celui în care are loc modificarea de preț.
   (6)   Sub rezerva dispozițiilor alineatelor (3), (4) și (5) din prezentul articol și a articolului 7 alineatul (1) al doilea paragraf, statele membre pot percepe o acciză minimă pe țigarete.
   Articolul 9
   (1)   Statele membre aplică taxe minime de consum la țigarete, în conformitate cu dispozițiile prevăzute în prezentul capitol.
   (2)   Alineatul (1) se aplică taxelor percepute la țigarete în temeiul prezentului capitol și care cuprind:

               (a)

               o acciză specifică pe unitatea de produs;

               (b)

               o acciză ad valorem calculată pe baza prețului maxim de vânzare cu amănuntul;

               (c)

               o TVA proporțională cu prețul de vânzare cu amănuntul.

         Articolul 10
   (1)   Acciza globală pe țigarete (acciza specifică și acciza ad valorem exclusiv TVA) reprezintă cel puțin 57 % din prețul mediu ponderat de vânzare cu amănuntul al țigaretelor eliberate pentru consum. Acciza respectivă nu poate fi mai mică de 64 EUR pentru 1 000 de țigarete, indiferent de prețul mediu ponderat de vânzare cu amănuntul.
   Cu toate acestea, statelor membre care percep o acciză de cel puțin 101 EUR pentru 1 000 de țigarete pe baza prețului mediu ponderat de vânzare cu amănuntul nu li se aplică cerința de 57 % prevăzută la primul paragraf.
   (2)   Începând cu 1 ianuarie 2014, acciza globală pe țigarete reprezintă cel puțin 60 % din prețul mediu ponderat de vânzare cu amănuntul al țigaretelor eliberate pentru consum. Acciza respectivă nu poate fi mai mică de 90 EUR pentru 1 000 de țigarete, indiferent de prețul mediu ponderat de vânzare cu amănuntul.
   Cu toate acestea, statelor membre care percep o acciză de cel puțin 115 EUR pentru 1 000 de țigarete pe baza prețului mediu ponderat de vânzare cu amănuntul nu li se aplică cerința de 60 % prevăzută la primul paragraf.
   Bulgaria, Estonia, Grecia, Letonia, Lituania, Ungaria, Polonia și România beneficiază de o perioadă de tranziție până la 31 decembrie 2017 pentru a îndeplini cerințele prevăzute în primul și al doilea paragraf.
   (3)   Statele membre cresc treptat accizele, în scopul îndeplinirii cerințelor menționate la alineatul (2) la datele stabilite la respectivul alineat.
   Articolul 11
   (1)   Dacă într-un stat membru apare o modificare a prețului mediu ponderat de vânzare cu amănuntul al țigaretelor, acciza globală reducându-se sub nivelurile specificate la articolul 10 alineatul (1) prima teză și alineatul (2) prima teză, statul membru în cauză poate amâna ajustarea accizei respective până la data de 1 ianuarie a celui de al doilea an ulterior celui în care are loc modificarea de preț.
   (2)   Dacă un stat membru majorează TVA pentru țigarete, atunci acesta poate reduce acciza globală până la o valoare care, exprimată ca procent din prețul mediu ponderat de vânzare cu amănuntul, să fie egală cu majorarea TVA, exprimată de asemenea ca procent din prețul mediu ponderat de vânzare cu amănuntul, chiar dacă o asemenea ajustare are ca efect reducerea accizei globale sub nivelurile prevăzute la articolul 10 alineatul (1) prima teză și alineatul (2) prima teză, exprimate ca procent din prețul mediu ponderat de vânzare cu amănuntul.
   Cu toate acestea, statul membru majorează din nou acciza respectivă, cu scopul de a ajunge cel puțin la nivelurile respective, până la data de 1 ianuarie a celui de al doilea an ulterior celui în care a avut loc reducerea.
   Articolul 12
   (1)   Portugalia poate aplica o taxă redusă cu maximum 50 % față de cea stabilită în articolul 10 pentru țigaretele consumate în regiunile cele mai îndepărtate din Insulele Azore și Madeira, fabricate de micii producători cu o producție anuală de maximum 500 tone pe an.
   (2)   Prin derogare de la articolul 10, Franța poate continua să impună, pentru perioada cuprinsă între 1 ianuarie 2010 și 31 decembrie 2015, un nivel redus al accizei pe țigaretele eliberate pentru consum în departamentele din Corsica până la o cotă anuală de 1 200 de tone. Nivelul redus este:

               (a)

               până la 31 decembrie 2012, de cel puțin 44 % din prețul țigaretelor în categoria de preț cea mai solicitată în acele departamente;

               (b)

               de la 1 ianuarie 2013, de cel puțin 50 % din prețul mediu ponderat de vânzare cu amănuntul pentru țigaretele eliberate pentru consum; acciza respectivă nu este mai mică de 88 EUR pentru 1 000 de țigarete, indiferent de prețul mediu ponderat de vânzare cu amănuntul;

               (c)

               de la 1 ianuarie 2015, de cel puțin 57 % din prețul mediu ponderat de vânzare cu amănuntul pentru țigaretele eliberate pentru consum; acciza respectivă nu este mai mică de 90 EUR pentru 1 000 de țigarete, indiferent de prețul mediu ponderat de vânzare cu amănuntul.

         CAPITOLUL 4

      DISPOZIȚII APLICABILE TUTUNULUI PRELUCRAT, ALTUL DECÂT PENTRU ȚIGARETE

   Articolul 13
   Următoarele grupe de tutun prelucrat produs în Uniune și importat din țări terțe trebuie supuse, în fiecare stat membru, unei accize minime în conformitate cu articolul 14:

               (a)

               trabucuri și țigări de foi;

               (b)

               tutun tăiat fin destinat rulării în țigarete;

               (c)

               alte tipuri de tutun pentru fumat.

         Articolul 14
   (1)   Statele membre aplică o acciză care poate fi:

               (a)

               fie o acciză ad valorem calculată pe baza prețului maxim de vânzare cu amănuntul al fiecărui produs, determinat liber de producătorii stabiliți în Uniune și de importatorii din țări terțe în conformitate cu articolul 15;

               (b)

               fie o acciză specifică, exprimată ca sumă pe kilogram, sau pentru un anumit număr de bucăți, în cazul trabucurilor și țigărilor de foi;

               (c)

               fie o combinație a celor două, compusă dintr-un element ad valorem și un element specific.

         În cazurile în care acciza este fie ad valorem, fie combinată, statele membre pot stabili o sumă minimă pentru acciză.
   (2)   Acciza globală (acciza specifică și/sau acciza ad valorem exclusiv TVA), exprimată ca procent, ca sumă pe kilogram sau pentru un anumit număr de bucăți, va fi cel puțin echivalentă cu ratele sau sumele minime prevăzute pentru:
   (a)   trabucuri sau țigări de foi: 5 % din prețul de vânzare cu amănuntul, cu toate taxele incluse, sau 12 EUR pentru 1 000 de bucăți sau pe kilogram;
   (b)   tutun tăiat fin destinat rulării în țigarete: 40 % din prețul mediu ponderat de vânzare cu amănuntul al tutunului tăiat fin destinat rulării în țigarete eliberat pentru consum sau 40 EUR pe kilogram;
   (c)   alte tutunuri de fumat: 20 % din prețul de vânzare cu amănuntul, cu toate taxele incluse, sau 22 EUR pe kilogram.
   Începând cu 1 ianuarie 2013, acciza globală pe tutunul de fumat tăiat fin destinat rulării în țigarete reprezintă cel puțin 43 % din prețul mediu ponderat de vânzare cu amănuntul al tutunului tăiat fin destinat rulării în țigarete eliberat pentru consum sau cel puțin 47 EUR pe kilogram.
   Începând cu 1 ianuarie 2015, acciza globală pe tutunul de fumat tăiat fin destinat rulării în țigarete reprezintă cel puțin 46 % din prețul mediu ponderat de vânzare cu amănuntul al tutunului tăiat fin destinat rulării în țigarete eliberat pentru consum sau cel puțin 54 EUR pe kilogram.
   Începând cu 1 ianuarie 2018, acciza globală pe tutunul de fumat tăiat fin destinat rulării în țigarete reprezintă cel puțin 48 % din prețul mediu ponderat de vânzare cu amănuntul al tutunului tăiat fin destinat rulării în țigarete eliberat pentru consum sau cel puțin 60 EUR pe kilogram.
   Începând cu 1 ianuarie 2020, acciza globală pe tutunul de fumat tăiat fin destinat rulării în țigarete reprezintă cel puțin 50 % din prețul mediu ponderat de vânzare cu amănuntul al tutunului tăiat fin destinat rulării în țigarete eliberat pentru consum sau cel puțin 60 EUR pe kilogram.
   Prețul mediu ponderat de vânzare cu amănuntul se calculează în funcție de valoarea totală a tutunului tăiat fin destinat rulării în țigarete eliberat pentru consum, pe baza prețului de vânzare cu amănuntul incluzând toate taxele, împărțit la cantitatea totală de tutun tăiat fin destinat rulării în țigarete eliberat pentru consum. Acesta este stabilit, nu mai târziu de 1 martie în fiecare an, pe baza datelor privind cantitățile totale eliberate pentru consum în cursul anului calendaristic precedent.
   (3)   Taxele sau cantitățile menționate în alineatele (1) și (2) se aplică tuturor produselor care aparțin grupei de tutunuri prelucrate în cauză, fără deosebire în cadrul fiecărei grupe în ceea ce privește calitatea, prezentarea, originea produselor, materialele folosite, caracteristicile firmelor implicate sau orice alt criteriu.
   (4)   Prin derogare de la alineatele (1) și (2), Franța poate continua să aplice, pentru perioada cuprinsă între 1 ianuarie 2010 și 31 decembrie 2015, un nivel redus al accizei privind tutunul prelucrat, altul decât țigaretele eliberate pentru consum, în departamentele din Corsica. Nivelul redus este:
   (a)   pentru trabucuri și țigări de foi: cel puțin 10 % din prețul de vânzare cu amănuntul, inclusiv toate taxele;
   (b)   pentru tutunul pentru fumat tăiat fin destinat rulării în țigarete:

               (i)

               cel puțin 27 % din prețul de vânzare cu amănuntul, inclusiv toate taxele, până la 31 decembrie 2012;

               (ii)

               cel puțin 30 % din prețul de vânzare cu amănuntul, inclusiv toate taxele, de la 1 ianuarie 2013;

               (iii)

               cel puțin 35 % din prețul de vânzare cu amănuntul, inclusiv toate taxele, de la 1 ianuarie 2015;

         (c)   pentru alte tipuri de tutun pentru fumat: cel puțin 22 % din prețul de vânzare cu amănuntul, inclusiv toate taxele.
   CAPITOLUL 5

      DETERMINAREA PREȚULUI MAXIM DE VÂNZARE CU AMĂNUNTUL PENTRU TUTUNUL PRELUCRAT, COLECTAREA ACCIZELOR, SCUTIRI ȘI RAMBURSĂRI

   Articolul 15
   (1)   Producătorii sau, dacă este cazul, reprezentanții sau agenții lor autorizați din Uniune și importatorii de tutun din țările terțe sunt liberi să determine prețul maxim de vânzare cu amănuntul pentru fiecare dintre produsele lor și pentru fiecare stat membru în care se introduc produsele în cauză în vederea consumului.
   Primul paragraf nu poate împiedica în nici un fel punerea în aplicare a sistemelor legislative naționale în ceea ce privește controlul nivelurilor de preț sau respectarea prețurilor impuse, cu condiția ca acestea să fie compatibile cu legislația Uniunii.
   (2)   Pentru a facilita perceperea accizelor, statele membre pot fixa, pentru fiecare grupă de tutun prelucrat, o scară de prețuri de vânzare cu amănuntul, cu condiția ca fiecărei scări să îi corespundă o gamă și varietate suficientă pentru a corespunde în fapt varietății de produse originare din Uniune.
   Fiecare scară este valabilă pentru toate produsele care aparțin grupei respective de tutun prelucrat, fără a face distincții privind calitatea, prezentarea, originea produselor sau a materialului utilizat, caracteristicile întreprinderii producătoare sau alte criterii.
   Articolul 16
   (1)   Cel mai târziu în etapa finală a armonizării accizelor, se armonizează normele de colectare a accizelor. Pe parcursul etapelor premergătoare, accizele se colectează, în principiu, prin intermediul timbrelor fiscale. Dacă statele membre colectează accizele cu ajutorul timbrelor fiscale, au obligația de a pune respectivele timbre la dispoziția producătorilor și comercianților din alte state membre. Dacă statele membre colectează accizele prin alte mijloace, acestea trebuie să se asigure că nici un obstacol de ordin administrativ sau tehnic nu afectează comerțul dintre statele membre în acest domeniu.
   (2)   Importatorii și producătorii de tutun prelucrat din Uniune fac obiectul sistemului stabilit în alineatul (1) în ceea ce privește normele detaliate de percepere și plată a accizelor.
   Articolul 17
   Următoarele sunt scutite de la plata accizelor sau sunt eligibile pentru rambursarea accizelor deja plătite:

               (a)

               tutunul prelucrat denaturat utilizat în scopuri industriale sau horticole;

               (b)

               tutunul prelucrat care se distruge sub supraveghere administrativă;

               (c)

               tutunul prelucrat care este destinat exclusiv testelor științifice și testelor legate de calitatea produselor;

               (d)

               tutunul prelucrat care urmează a fi reprelucrat de către producător.

         Statele membre determină condițiile și formalitățile care reglementează scutirile sau rambursările menționate anterior.
   CAPITOLUL 6

      DISPOZIȚII FINALE

   Articolul 18
   (1)   Comisia publică anual valoarea euro exprimată în monedele naționale care trebuie aplicată nivelurilor accizelor globale.
   Ratele de schimb aplicabile sunt cele obținute în prima zi lucrătoare a lunii octombrie și publicate în Jurnalul Oficial al Uniunii Europene și se aplică începând cu data de 1 ianuarie a următorului an calendaristic.
   (2)   Statele membre pot menține nivelurile accizelor în vigoare la data ajustării anuale prevăzute la alineatul (1), în cazul în care conversia valorilor accizelor exprimate în euro determină o creștere a accizei exprimată în moneda națională mai mică de 5 % sau mai mică de 5 EUR, reținându-se valoarea cea mai mică dintre cele două.
   Articolul 19
   (1)   O dată la patru ani, Comisia prezintă Consiliului un raport și, după caz, o propunere privind nivelurile și structura accizelor prevăzute în prezenta directivă.
   Raportul Comisiei ia în considerare funcționarea corespunzătoare a pieței interne, valoarea reală a accizelor și obiectivele generale ale tratatului.
   (2)   Raportul menționat la alineatul (1) se bazează, în special, pe informațiile furnizate de statele membre.
   (3)   În conformitate cu procedura menționată la articolul 43 din Directiva 2008/118/CE a Consiliului (5), Comisia stabilește o listă a datelor statistice necesare pentru raport, excluzând datele privind persoane fizice sau juridice individuale. În afară de datele aflate deja la dispoziția statelor membre, lista conține numai date a căror colectare și reunire nu implică o sarcină administrativă disproporționată din partea statelor membre.
   (4)   Comisia nu publică sau divulgă în alt mod date, în cazul în care aceasta ar duce la divulgarea unui secret comercial, industrial sau profesional.
   Articolul 20
   Comisiei îi sunt comunicate de statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 21
   Directivele 92/79/CEE, 92/80/CEE și 95/59/CE, astfel cum au fost modificate prin directivele menționate în anexa I partea A, se abrogă, fără a aduce atingere obligațiilor statelor membre cu privire la termenele de transpunere în dreptul intern și de aplicare a directivelor prevăzute în anexa I partea B.
   Trimiterile la directivele abrogate se înțeleg ca trimiteri la prezenta directivă și se citesc în conformitate cu tabelul de corespondență din anexa II.
   Articolul 22
   Prezenta directivă intră în vigoare la 1 ianuarie 2011.
   Articolul 23
   Prezenta directivă se adresează statelor membre.

      Adoptată la Luxemburg, 21 iunie 2011.

            Pentru Consiliu

            Președintele

         FAZEKAS S.

      (1)  JO L 316, 31.10.1992, p. 8.

      (2)  JO L 316, 31.10.1992, p. 10.

      (3)  JO L 291, 6.12.1995, p. 40.

      (4)  A se vedea anexa I partea A.

      (5)  JO L 9, 14.1.2009, p. 12.

      ANEXA I
      PARTEA A

         Directiva abrogată și lista modificărilor ulterioare

      (menționate la articolul 21)

                  Directiva 92/79/CEE a Consiliului
                  (JO L 316, 31.10.1992, p. 8)

                  Directiva 1999/81/CE a Consiliului
                  (JO L 211, 11.8.1999, p. 47)

                  numai articolul 1

                  Directiva 2002/10/CE a Consiliului
                  (JO L 46, 16.2.2002, p. 26)

                  numai articolul 1

                  Directiva 2003/117/CE a Consiliului
                  (JO L 333, 20.12.2003, p. 49)

                  numai articolul 1

                  Directiva 2010/12/UE a Consiliului
                  (JO L 50, 27.2.2010, p. 1)

                  numai articolul 1

                  Directiva 92/80/CEE a Consiliului
                  (JO L 316, 31.10.1992, p. 10)

                  Directiva 1999/81/CE a Consiliului
                  (JO L 211, 11.8.1999, p. 47)

                  numai articolul 2

                  Directiva 2002/10/CE a Consiliului
                  (JO L 46, 16.2.2002, p. 26)

                  numai articolul 2

                  Directiva 2003/117/CE a Consiliului
                  (JO L 333, 20.12.2003, p. 49)

                  numai articolul 2

                  Directiva 2010/12/UE a Consiliului
                  (JO L 50, 27.2.2010, p. 1)

                  numai articolul 2

                  Directiva 95/59/CE a Consiliului
                  (JO L 291, 6.12.1995, p. 40)

                  Directiva 1999/81/CE a Consiliului
                  (JO L 211, 11.8.1999, p. 47)

                  numai articolul 3

                  Directiva 2002/10/CE a Consiliului
                  (JO L 46, 16.2.2002, p. 26)

                  numai articolul 3

                  Directiva 2010/12/UE a Consiliului
                  (JO L 50, 27.2.2010, p. 1)

                  numai articolul 3

            PARTEA Β

         Termene de transpunere în dreptul intern și de aplicare

      (menționate la articolul 21)

                  Directiva

                  Data-limită de transpunere

                  Data de aplicare

                  92/79/CEE

                  31 decembrie 1992

                  —

                  92/80/CEE

                  31 decembrie 1992

                  —

                  95/59/CE

                  —

                  —

                  1999/81/CE

                  1 ianuarie 1999

                  1 ianuarie 1999

                  2002/10/CE

                  1 iulie 2002 (1)

                  —

                  2003/117/CE

                  1 ianuarie 2004

                  —

                  2010/12/UE

                  31 decembrie 2010

                  1 ianuarie 2011

         (1)  Prin derogare de la data stabilită în articolul 4 alineatul (1) din Directiva 2002/10/CE:

                  (a)

                  Republica Federală Germania este autorizată să pună în aplicare dispozițiile necesare conformării cu dispozițiile articolului 3 alineatul (1) din Directiva 2002/10/CE până la 1 ianuarie 2008 cel târziu;

                  (b)

                  Regatul Spaniei și Republica Elenă sunt autorizate să pună în aplicare dispozițiile necesare conformării cu dispozițiile articolului 1 alineatul (1) din Directiva 2002/10/CE [cu privire la articolul 2 alineatul (1) a doua teză din Directiva 92/79/CEE] până la 1 ianuarie 2008 cel târziu.

      ANEXA II

         Tabel de corespondență

                  Directiva 92/79/CEE

                  Directiva 92/80/CEE

                  Directiva 95/59/CE

                  Prezenta directivă

                  —

                  —

                  Articolul 1 alineatele (1) și (2)

                  Articolul 1

                  —

                  —

                  Articolul 1 alineatul (3)

                  —

                  —

                  —

                  Articolul 2 alineatul (1) cuvintele introductive

                  Articolul 2 alineatul (1) cuvintele introductive

                  —

                  —

                  Articolul 2 alineatul (1) literele (a) și (b)

                  Articolul 2 alineatul (1) literele (a) și (b)

                  —

                  —

                  Articolul 2 alineatul (1) litera (c) prima liniuță

                  Articolul 2 alineatul (1) litera (c) punctul (i)

                  —

                  —

                  Articolul 2 alineatul (1) litera (c) a doua liniuță

                  Articolul 2 alineatul (1) litera (c) punctul (ii)

                  —

                  —

                  Articolul 2 alineatul (1) cuvintele finale

                  —

                  —

                  —

                  Articolul 2 alineatul (2)

                  —

                  —

                  —

                  Articolul 7 alineatul (2)

                  Articolul 2 alineatul (2)

                  —

                  —

                  Articolul 2 alineatul (3)

                  Articolul 2 alineatul (3)

                  —

                  —

                  Articolul 4 alineatul (1) primul paragraf

                  Articolul 3 alineatul (1)

                  —

                  —

                  Articolul 4 alineatul (1) al doilea paragraf

                  —

                  —

                  —

                  Articolul 4 alineatul (2)

                  Articolul 3 alineatul (2)

                  —

                  —

                  Articolul 3 alineatul (1)

                  Articolul 4 alineatul (1)

                  —

                  —

                  Articolul 3 alineatul (2)

                  Articolul 4 alineatul (2)

                  —

                  —

                  Articolul 7 alineatul (1)

                  Articolul 4 alineatul (3)

                  —

                  —

                  Articolul 5 cuvintele introductive

                  Articolul 5 alineatul (1) cuvintele introductive

                  —

                  —

                  Articolul 5 punctul 1

                  Articolul 5 alineatul (1) litera (a)

                  —

                  —

                  Articolul 5 punctul 2

                  Articolul 5 alineatul (1) litera (b)

                  —

                  —

                  Articolul 6 primul paragraf

                  Articolul 5 alineatul (2) primul paragraf

                  —

                  —

                  Articolul 6 al doilea paragraf

                  Articolul 5 alineatul (2) al doilea paragraf

                  —

                  —

                  Articolul 9 alineatul (1) primul paragraf

                  Articolul 6

                  —

                  —

                  Articolul 8 alineatul (1)

                  Articolul 7 alineatul (1) primul paragraf

                  —

                  —

                  Articolul 16 alineatul (6)

                  Articolul 7 alineatul (1) al doilea paragraf

                  —

                  —

                  Articolul 8 alineatele (2), (3) și (4)

                  Articolul 7 alineatele (2), (3) și (4)

                  —

                  —

                  Articolul 16 alineatele (1)-(5)

                  Articolul 8 alineatele (1)-(5)

                  —

                  —

                  Articolul 16 alineatul (7)

                  Articolul 8 alineatul (6)

                  Articolul 1

                  —

                  —

                  Articolul 9

                  Articolul 2 alineatele (1) și (2)

                  —

                  —

                  Articolul 10 alineatele (1) și (2)

                  Articolul 2 alineatul (3)

                  —

                  —

                  —

                  Articolul 2 alineatul (4)

                  —

                  —

                  Articolul 10 alineatul (3)

                  Articolul 2a

                  —

                  —

                  Articolul 11

                  Articolul 3 alineatul (1)

                  —

                  —

                  —

                  Articolul 3 alineatul (2)

                  —

                  —

                  Articolul 12 alineatul (1)

                  Articolul 3 alineatul (3)

                  —

                  —

                  —

                  Articolul 3 alineatul (4)

                  —

                  —

                  Articolul 12 alineatul (2)

                  —

                  Articolul 1

                  —

                  Articolul 13

                  —

                  Articolul 2

                  —

                  —

                  —

                  Articolul 3 alineatul (1) primul și al doilea paragraf

                  —

                  Articolul 14 alineatul (1)

                  —

                  Articolul 3 alineatul (1) al treilea paragraf cuvintele introductive

                  —

                  Articolul 14 alineatul (2) primul paragraf cuvintele introductive

                  —

                  Articolul 3 alineatul (1) al treilea paragraf prima, a doua și a treia liniuță

                  —

                  —

                  —

                  Articolul 3, alineatul (1) al patrulea și al cincilea paragraf

                  —

                  —

                  —

                  Articolul 3 alineatul (1) al șaselea paragraf cuvintele introductive

                  —

                  —

                  —

                  Articolul 3 alineatul (1) al șaselea paragraf literele (a), (b) și (c)

                  —

                  Articolul 14 alineatul (2) primul paragraf literele (a), (b) și (c)

                  —

                  Articolul 3 alineatul (1) al șaptelea paragraf

                  —

                  —

                  —

                  Articolul 3 alineatul (1) al optulea paragraf

                  —

                  —

                  —

                  Articolul 3 alineatul (1) al nouălea paragraf

                  —

                  Articolul 14 alineatul (2) al doilea paragraf

                  —

                  Articolul 3 alineatul (1) al zecelea paragraf

                  —

                  Articolul 14 alineatul (2) al treilea paragraf

                  —

                  Articolul 3 alineatul (1) al unsprezecelea paragraf

                  —

                  Articolul 14 alineatul (2) al patrulea paragraf

                  —

                  Articolul 3 alineatul (1) al doisprezecelea paragraf

                  —

                  Articolul 14 alineatul (2) al cincilea paragraf

                  —

                  Articolul 3 alineatul (1) al treisprezecelea paragraf

                  —

                  Articolul 14 alineatul (2) al șaselea paragraf

                  —

                  Articolul 3 alineatul (1) al paisprezecelea paragraf

                  —

                  —

                  —

                  Articolul 3 alineatul (2)

                  —

                  Articolul 14 alineatul (3)

                  —

                  Articolul 3 alineatul (3)

                  —

                  —

                  —

                  Articolul 3 alineatul (4)

                  —

                  Articolul 14 alineatul (4)

                  —

                  —

                  Articolul 9 alineatul (1) al doilea paragraf

                  Articolul 15 alineatul (1) primul paragraf

                  —

                  —

                  Articolul 9 alineatul (1) al treilea paragraf

                  Articolul 15 alineatul (1) al doilea paragraf

                  —

                  —

                  Articolul 9 alineatul (2) prima teză

                  Articolul 15 alineatul (2) primul paragraf

                  —

                  —

                  Articolul 9 alineatul (2) a doua teză

                  Articolul 15 alineatul (2) al doilea paragraf

                  —

                  —

                  Articolul 10

                  Articolul 16

                  —

                  —

                  Articolul 11

                  Articolul 17

                  —

                  —

                  Articolul 12

                  —

                  —

                  —

                  Articolul 13

                  —

                  —

                  —

                  Articolul 14

                  —

                  —

                  —

                  Articolul 15

                  —

                  Articolul 2 alineatul (5)

                  Articolul 5 alineatul (1)

                  —

                  Articolul 18 alineatul (1)

                  Articolul 2 alineatul (6)

                  Articolul 5 alineatul (2)

                  —

                  Articolul 18 alineatul (2)

                  Articolul 4

                  Articolul 4

                  —

                  Articolul 19

                  Articolul 5 alineatul (1)

                  Articolul 6 alineatul (1)

                  —

                  —

                  Articolul 5 alineatul (2)

                  Articolul 6 alineatul (2)

                  Articolul 18

                  Articolul 20

                  —

                  —

                  Articolul 19 alineatul (1)

                  Articolul 21 primul paragraf

                  —

                  —

                  Articolul 19 alineatul (2)

                  Articolul 21 al doilea paragraf

                  —

                  —

                  Articolul 20

                  Articolul 22

                  Articolul 6

                  Articolul 7

                  Articolul 21

                  Articolul 23

                  —

                  —

                  Anexa I

                  —

                  —

                  —

                  Anexa II

                  —

                  —

                  —

                  —

                  Anexa I

                  —

                  —

                  —

                  Anexa II